《送张士行士明会试》
元代·成廷圭

山东秋榜得豪英，谁似君家好弟兄。四海宾兴得两举，七千乡贯占三名。

大苏衣钵都源委，小宋文章更老成。明日鸰原同送喜，早将春信到江城。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。